A screenshot of a video game

Description automatically generated with medium confidence

**PAPILDU VIENOŠANĀS Nr. 5**

*pie 28.08.2017. Iepirkuma līguma Nr. SKUS 565/17*

*(Paula Stradiņa klīniskās universitātes slimnīcas A korpusa II kārtas būvprojekta izstrāde un autoruzraudzības veikšana)*

*Rīgā,*

*Datums skatāms laika zīmogā*

**Valsts sabiedrība ar ierobežotu atbildību „Paula Stradiņa klīniskā universitātes slimnīca”**, juridiskā adrese: Pilsoņu ielā 13, Rīgā, LV-1002, vienotais reģistrācijas Nr. 40003457109 (turpmāk – Pasūtītājs), kuru saskaņā ar statūtiem pārstāv valdes priekšsēdētājs Rinalds Muciņš, valdes locekle Ilze Kreicberga, valdes locekle Agra Melne un valdes loceklis Jānis Naglis, no vienas puses, un

**SIA “SESTAIS STILS”**, juridiskā adrese: Tirgoņu iela 8 – 2, Rīga, LV-1050, vienotais reģistrācijas Nr. 40003076375, (turpmāk – Projektētājs), kuru saskaņā ar statūtiem pārstāv valdes priekšsēdētāja Vita Polkovņikova, no otras puses, Pasūtītājs un Projektētājs abi kopā saukti – Puses,

*ņemot vērā to, ka:*

1. Publiskā iepirkuma procedūras, t.i., konkursa procedūras ar sarunām “A korpusa otrās kārtas būvdarbu veikšana” (identifikācijas Nr. PSKUS 2019/37) (turpmāk ‑ Iepirkums) rezultātā, 27.08.2020. Pasūtītājs ar Uzņēmēju - SIA VELVE -   noslēdza Būvniecības līgumu Nr. SKUS 456/20 “A korpusa otrās kārtas būvdarbu veikšana Pilsoņu ielā 13, Rīgā” (turpmāk – Līgums). Iepirkuma 2. posms „Piedāvājumu iesniegšana“ izsludināts 14.11.2019., lēmums par rezultātu pieņemts 15.06.2020., Līgumā paredzētais būvdarbu izpildes termiņš - 30 kalendārie mēneši. Saskaņā ar noslēgto Līgumu, Būvdarbu gala termiņš 31.03.2023., šobrīd saskaņā ar 22.03.2023. papildu vienošanos Nr.3 pie Līguma – Objekta nodošana ekspluatācijā 01.03.2024.;
2. Krievijas karš Ukrainā radījis negatīvu ietekmi uz būvniecības resursu pieejamību un izraisījis cenu kāpumu būvniecības izejmateriālu un energoresursu cenās, kas detāli aprakstīts 05.04.2022. Ministru kabineta sēdē izskatītajā Ekonomikas ministrijas informatīvajā ziņojumā “Par situāciju būvniecības nozarē saistībā ar Krievijas agresiju Ukrainā un nepieciešamajiem risinājumiem publisko investīciju projektos” (protokols Nr.19 43. §) (turpmāk – ģeopolitiskā situācija);
3. Projektētājs ir informējis Pasūtītāju, ka saistībā ar ģeopolitisko situāciju un ar to saistīto sankciju ieviešanas rezultātā radītajām sekām (turpmāk – jaunie apstākļi), būtiski pieauguši arī ar Autoruzraudzības darbu veikšanu saistītie izdevumi, kas saistīti gan ar personāla algām, gan digitālā servera uzturēšanu, programmatūras īri un licenču uzturēšanu, profesionālas civiltiesiskās atbildības polises izmaksām, arī komunālajiem maksājumiem darbavietu uzturēšanai (izmaksu detalizācija pielikumā) (turpmāk – Apstākļi1) ), pamats: 21.08.2023. Projektētāja vēstule Nr. 36 “Par A korpusa otrās kārtas autoruzraudzības veikšanu Pilsoņu ielā 13, Rīgā”;
4. 28.08.2017. Iepirkuma līgumā Nr. SKUS 565/17 “par Paula Stradiņa klīniskās universitātes slimnīcas A korpusa II kārtas būvprojekta izstrāde un autoruzraudzības veikšanu” (turpmāk – Līgums2) 3.5. ir noteikts, ka “Pasūtītājs maksā Projektētājam Līguma 3.1.2.punktā noteiktās Līgumcenas daļu par Autoruzraudzību katru mēnesi, pamatojoties uz abpusēji parakstītu Ikmēneša Autoruzraudzības darbu pieņemšanas un nodošanas aktu, proporcionāli akceptētajai būvdarbu izpildei atskaites mēnesī”;
5. Projektētājs ir informējis Pasūtītāju, ka kopš 2022. gada septembra darbu izpilde Objektā praktiski ir apstājusies, bet Autoruzraudzības piesaistītie speciālisti turpināja darbus, nodrošinot jau iepriekš veikto būvdarbu pārbaudes, konstatēto būvdarbu defektu apsekošanu, sniedzot redzējumu to novēršanai, saņemto izmaiņu aktu, detalizācijas rasējumu izskatīšanu un apstiprināšanu, lai nodrošinātu būvniecības darbu sekmīgu izpildi iespējami īsākā laikā (turpmāk – Apstākļi2), 21.08.2023. Projektētāja vēstule Nr. 36 “Par A korpusa otrās kārtas autoruzraudzības veikšanu Pilsoņu ielā 13, Rīgā”;
6. Projektētājs ir lūdzis pārskatīt Līguma2 Līguma noteikto samaksas apjomu (423 710,00 EUR bez PVN) Autoruzraudzības veikšanai, palielinot samaksas apjomu par kopējo summu līdz 57 850,03 EUR bez PVN, kompensējot Apstākļu1 un Apstākļu2 rezultātā radušās papildu izmaksas Projektētājam par Autoruzraudzības periodu no 09.2022. līdz 04.2023. (turpmāk – Periods). Perioda noteikšanas pamatojums: proporcionāli ieguldītājam Autoruzraudzības apjomam, par ko netika saņemta samaksa dēļ būvdarbu apjomu samazinājuma, kas saistīts ar ģeopolitisko situāciju un to apstākļu tieši ietekmi uz Uzņēmēja līgumsaistību izpildi;
7. Pasūtītājs konstatē, ka Līguma2 forma ir nodrošinājusi, ka saprātīgi paredzamie riski ir pārnesti no Pasūtītāja uz Projektētāju, taču Līgums2 neparedz, ka iepriekš minētās ģeopolitiskās situācijas risku iestāšanās būtu pilnībā pārnesama uz Projektētāju, ņemot vērā aprakstītos apstākļus (iii) un (v) punktā;
8. Pasūtītājs konstatē, ka papildu samaksa 57 850,03 EUR bez PVN apmērā sastāda 0,021% pret kopējo līgumcenu, 13,65% pret Autoruzraudzības izmaksām un papildu izmaksas ir tiešā cēloņsakarībā ar ģeopolitisko situāciju;
9. nepieciešams iespējami sekmēt Līguma būvdarbu progresa paātrināšanu, attiecīgi Pasūtītājs pieņēmis lēmumu stiprināt autoruzraudzības kapacitāti un Projektētājam lūgts iesniegt papildu autoruzraudzības izmaksu stundu likmi, lai nodrošinātu autoruzrauga klātbūtni Objektā katru dienu ātrai lēmumu pieņemšanai;
10. ievērojot (ix) noteikto, Projektētājs iesniedzis finanšu piedāvājumu (1.pielikums);
11. grozījumi nemaina Līguma vispārējo raksturu (veidu un Iepirkuma dokumentos noteikto iepirkuma mērķi),

ievērojot Līguma noteikumus tiktāl, ciktāl šī vienošanās neparedz pretējo,

*pamatojoties uz:*

1. Publisko iepirkumu likuma 61. panta trešās daļas 3) punktu un Līguma 15.2. punktu,

noslēdz papildu vienošanos (turpmāk – vienošanās) par turpmāk minēto:

1. Puses vienojas apstiprināt papildu Autoruzraudzības izmaksas par kopējo summu 57 850,03 EUR (piecdesmit septiņi tūkstoši astoņi simti piecdesmit *euro*, 03 centi) (*1.pielikums*), papildus šajā punktā minētajai summai Pasūtītājs maksā PVN atbilstoši spēkā esošajiem normatīvajiem aktiem.
2. Puses vienojas apstiprināt papildu autoruzraugu klātbūtni Objektā, nosakot tā stundas likmi 50,00 EUR (piecdesmit *euro*, 00 centi) apmērā, papildus šajā punktā minētajai summai Pasūtītājs maksā PVN atbilstoši spēkā esošajiem normatīvajiem aktiem, uzrādot šīs izmaksas Ikmēneša Autoruzraudzības darbu pieņemšanas un nodošanas aktā.
3. Ievērojot vienošanās 1) un 2) punktā noteikto, Puses vienojas izteikt Līguma 3.1.2.apakšpunktu šādā redakcijā:

“3.1.2. samaksa par Autoruzraudzības veikšanu 485 295,69 EUR (četri simti astoņdesmit pieci tūkstoši divi simti deviņdesmit pieci *euro*, 69 centi) bez PVN”.

1. Pasūtītājs vienošanās 1. punktā noteiktās atlīdzības samaksu veic 30 (trīsdesmit) dienu laikā pēc atsevišķa rēķina saņemšanas no Projektētāja.
2. Šī vienošanās stājas spēkā ar tās parakstīšanas brīdi.
3. Pārējie Līguma punkti netiek grozīti. Šī vienošanās ir Līguma pielikums un neatņemama tā sastāvdaļa.
4. Ja šajā vienošanās nav noteikts citādi, visiem šajā vienošanās lietotajiem terminiem un skaidrojumiem ir tāda pati nozīme, kā tādiem pašiem terminiem un skaidrojumiem, lietotiem Līgumā un vienošanās.
5. Visi strīdi un domstarpības attiecībā uz šo vienošanos tiek izskatīti Līgumā noteiktajā kārtībā.
6. Vienošanās (un tās pielikumi) ir sagatavota latviešu valodā, elektroniskā formātā un tiek parakstīta ar drošiem elektroniskajiem parakstiem, kas satur laika zīmogus. Pie katras no Pusēm atrodas abpusēji parakstīta vienošanās. Vienošanās uzskatāma par parakstītu datumā, kas skatāms vēlākā elektroniskā paraksta laika zīmogā.

*Pielikumā (1):*

*1) SIA “SESTAIS STILS” 21.08.2023. vēstule Nr. 36 “Par A korpusa otrās kārtas autoruzraudzības veikšanu Pilsoņu ielā 13, Rīgā”.*

|  |  |
| --- | --- |
| **Pasūtītājs** | **Uzņēmējs** |
| Valsts sabiedrība ar ierobežotu atbildību „Paula Stradiņa klīniskā universitātes slimnīca“  (40003457109)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(paraksts)\**  valdes priekšsēdētājs R. Muciņš  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(paraksts)\**  valdes locekle I. Kreicberga  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(paraksts)\**  valdes locekle A. Melne  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(paraksts)\**  valdes loceklis J. Naglis | SIA “SESTAIS STILS”  (40003076375)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(paraksts)\**  valdes priekšsēdētāja V. Polkovņikova |

*\*Šis dokuments ir parakstīts ar drošu elektronisko parakstu un satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums.*